
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 389 


14 Μαΐου 1997 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Διάθεση χρηματικού ποσού για παροχή κινήτρου παρα¬ 
γωγικότητας στους υπαλλήλους του πρώην Υπουρ¬ 
γείου ΒΕΤ. 1 

Όροι και διαδικασία τακτοποίησης ληξιπρόθεσμων 
απαιτήσεων και οφειλών μεταξύ των Φορέων του 
Δημοσίου . 2 


Τροποποίηση άδειας λειτουργίας, ως προς την επωνυ¬ 
μία και την ισχύ του μηχανολογικού εξοπλισμού, ερ¬ 
γοστασίου παραγωγής φαρμακευτικών προϊόντων, 
της ΒΙΟΜΕΟΙΟΑ Α.Ε., στο Δήμο Κηφισιάς του Νο¬ 


μού Αττικής. 3 

Επαναδιορισμός μέλους Δ.Σ. του ΟΑΕ Α.Ε. 4 

Σύσταση προσωποπαγούς θέσεως στο Ψυχιατρικό 

Νοσ/μείο Τρίπολης. 5 

Κανονισμός λειτουργίας του ΝΠ1Δ ΑΘΗΝΑ 2004 ... 6 
Σύσταση αμιγούς δημοτικής επιχείρησης με την επω¬ 
νυμία «ΔΗΜΟΤΙΚΗ ΕΠΙΧΕΙΡΗΣΗ ΑΝΑΠΤΥΞΗΣ 
ΑΓΙΟΥ ΔΗΜΗΤΡΙΟΥ» Ν. Αττικής. 7 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 2029819/4080/0022 (1) 


Διάθεση χρηματικού ποσού για παροχή κινήτρου παραγω¬ 
γικότητας στους υπαλλήλους του πρώην Υπουργείου 
ΒΕΤ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΑΝΑΠΤΥΞΗΣ 

Έχοντας υπόψη: 

Τις διατάξεις: 

α. Του Ν. 2289/95 «Αναζήτηση έρευνα και εκμετάλ¬ 
λευση υδρογονανθράκων» {άρθρο 14, παρ. 5, υποπαρό- 
γραφος 4 του κεφαλαίου Δ' «Ρυθμίσεις θεμάτων τομέα 
Πετρελαιοειδών και άλλες διατάξεις» (ΦΕΚ 27/Α/ 
8.2.95). 

β. Του Ν. 2362/95 «Περί Δημοσίου Λογιστικού, Ελέγ¬ 
χου των Δαπανών του Κράτους και άλλες διατάξεις» (ΦΕΚ 
247/Α/27.11.95). 

γ. Του Ν. 849/78 (ΦΕΚ 232/Α) άρθρο 40 όπως τροπο¬ 
ποιήθηκε με το Ν. 2129/93 (ΦΕΚ 57Α) άρθρο 8. 


δ. Του Π.Δ. 27/96 «Συγχώνευση των Υπουργείων Του¬ 
ρισμού, Βιομηχανίας, Ενέργειας και Τεχνολογίας και 
Εμπορίου στο Υπουργείο Ανάπτυξης». (ΦΕΚ 19/Α/ 
1.2.96). 

ε. Την κοινή απόφαση του Πρωθυπουργού και Υπουρ¬ 
γού Οικονομικών 1107147/1239/0006Α/4.10.96 «Ανά¬ 
θεση αρμοδιοτήτων στον Υφυπουργό Οικονομικών, απο¬ 
φασίζουμε: 

1. Από το συνολικό υπόλοιπο του τη ρουμένου στην Τρά- 
πεζα της Ελλάδος λογαριασμού Νο. 234226/9 με τίτλο 
«Ειδικός λογαριασμός για τον εφοδιασμό με καύσιμα των 
προβληματικών περιοχών της χώρας»: Μεταφέρεται ποσό 
εκατόν εξήντα τρία εκατομμύρια (163.000.000) δραχμές 
στο λογαριασμό του Δημοσίου με αριθμό 200/1 «Ε.Δ.- 
Συγκέντρωση Εισπράξεων και Πληρωμών» και στη μερίδα 
του Ταμείου Υπολόγου Συμψηφισμών, για την παροχή κι¬ 
νήτρου παραγωγικότητας στους υπαλλήλους του πρώην 
Υπουργείου Βιομηχανίας, Ενέργειας και Τεχνολογίας. 

2. Ο Υπόλογος Συμψηφισμών, μετά την αναγγελία από 
την Τράπεζα της Ελλάδος της μεταφοράς του ανωτέρω 
ποσού στο λογαριασμό του Δημοσίου, θα προβεί στην εμ¬ 
φάνιση αυτού στα Έσοδα του Κρατικού Προϋπολογισμού 
του Γενικού Λογιστηρίου του Κράτους για την εγγραφή 
ισόποσης πίστωσης στους ΚΑΕ 0269 και 0369 «Λοιπές 
αποζημιώσεις» του Προϋπολογισμού εξόδων του Υπουρ¬ 
γείου Ανάπτυξης, έτους 1997 κατά φορέα ως εξής: 

α. Φορέας 35/110 ΚΑΕ 0269 66 200 000 

ΚΑΕ 0369 16.000.000 

β. Φορέας 35/120 ΚΑΕ 0269 52.900.000 

ΚΑΕ 0369 5.800.000 

γ, Φορέας 35/130 ΚΑΕ 0269 1 7.500.000 

ΚΑΕ 0369 4.600.000 

3. Το ποσό αυτό χορηγείται ως οικονομικό κίνητρο πα¬ 
ραγωγικότητας στους υπαλλήλους του πρώην Υπουργείου 
ΒΕΤ ως εξής: 

α. Για τους μόνιμους υπαλλήλους για το χρονικό διά¬ 
στημα από 1.1.97 έως και 30.4.97 και 
β, Για τους επί συμβάσει με σχέση ιδιωτικού δικαίου 
υπαλλήλους για το χρονικό διάστημα από 1.1.97 έως και 
31.12.97. 

4. Για τη διανομή του ανωτέρω ποσού οι υπάλληλοι δια- 
κρίνονται σε τέσσερις κατηγορίες ως εξής: 

Κατηγορία Α - Υπάλληλος. 

Κατηγορία Β - Προϊστάμενος Τμήματος 
Κατηγορία Γ - Προϊστάμενος Διεύθυνσης 

Κατηγορία Δ - Προϊστάμενος Γενικής Διεύθυνσης 

5. Στους υπαλλήλους κάθε κατηγορίας καταβάλλεται 
μηνιαίως ποσό σαράντα έξι χιλιάδων (46.000) δραχμών. 
Το ποσό αυτό στην περίπτωση των υπαλλήλων Β, Γ και Δ 
Κατηγοριών είναι αυξημένο έναντι του ποσού που δικαιού¬ 
νται οι υπάλληλοι της Α Κατηγορίας κατά ποσοστό 7%, 
14% και 21% αντίστοιχα. 

6. Η πληρωμή του ποσού στους δικαιούχους θα ενεργεί- 
ται με μισθοδοτικές καταστάσεις και με την ίδια διαδικα¬ 
σία που ίσχυε και κατά το έτος 1996. 

7. Το κίνητρο χορηγείται στους υπαλλήλους που κατέ¬ 
χουν οργανική θέση στο πρώην Υπουργείο ΒΕΤ και εφ’ 
όσον παρέχουν υπηρεσία: 

α. Στην Κεντρική, Περιφερειακές και Διανομαρχιακές 
υπηρεσίες του, καθώς και στο Ταμείο Αρωγής των υπαλ¬ 
λήλων του ΥΒΕΤ. 

β. Στις υπηρεσίες Νομαρχιακής Αυτοδιοίκησης στις 
οποίες τελούν εν αποσπάσει, σύμφωνα με το νόμο και εφ’ 
όσον προσφέρουν υπηρεσία σε αντικείμενα των τομέων 
Βιομηχανίας, Ενέργειας και Τεχνολογίας. 

8. Το κίνητρο παραγωγικότητας περικόπτεται για 
οποιοδήποτε λόγο, πλην κανονικής ή αναρρωτικής ή γονι¬ 
κής άδειας και στην περίπτωση αυτή καταβάλλεται στο δι¬ 
καιούχο μειωμένο ανάλογα. Για την περικοπή ο μήνας λο¬ 
γίζεται ότι έχει είκοσι δύο (22) ημέρες. 

9. Η σχετική δαπάνη που προκαλείται από την απόφαση 
αυτή βαρύνει τον προϋπολογισμό του Υπουργείου Ανά¬ 
πτυξης και συγκεκριμένα τους Φορείς 35/110, 35/120, 
και 35/130 στον οποίο εγγράφεται το ποσό που αναφέρε- 
ται στην παράγραφο 1 της παρούσας σύμφωνα με το Ν. 
2289/95. 

10. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 7 Μαρτίου 1997 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΑΝΑΠΤΥΞΗΣ 

ΝΙΚ. ΧΡΙΣΤΟΔΟΥΛΑΚΗΣ ΒΑΖΩ ΠΑΠΑΝΔΡΕΟΥ 

-φ- 

Αριθ. 2029844/181/0049 * (2) 

Όροι και διαδικασία τακτοποίησης ληξιπρόθεσμων απαι¬ 
τήσεων και οφειλών μεταξύ των Φορέων του Δημοσίου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 13 παρ. 1γ εδ. Β' του Ν. 
2469/1997 «Περιορισμός και βελτίωση της αποτελεομα- 
τικότητας των Κρατικών Δαπανών» (ΦΕΚ 38 τ.Α'/ 
14.3.1997). 

2. Την αριθμ. 1107147/1239/006Α/4.10.96 κοινή 
απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (ΦΕΚ 922 τ.Β7 
7.10.1996). 

3. Τις διατάξεις των άρθρων 25 και 26 του Ν. 1558/ 
1985 «Κυβέρνηση και Κυβερνητικά όργανα» (ΦΕΚ 137 
τ.Α'/26.9.1985, αποφασίζουμε: 

1. Την τακτοποίηση εντός των χρονικών ορίων που τίθε¬ 
νται από τις διατάξεις του εδαφίου σ' της παρ. 1 του άρ¬ 
θρου 13 του Ν. 2469/97 «Περιορισμός και βελτίωση της 
αποτελεσματικότητας των Κρατικών Δαπανών», των χρε- 


απαιτήσεων μεταξύ των φορέων του δημοσίου που κατέ¬ 
στησαν ληξιπρόθεσμες μέχρι 31.12.1996, ή δεν τακτο¬ 
ποιήθηκαν εντός ευλόγου χρονικού διαστήματος. 

2. Οι φορείς του δημοσίου τομέα, όπως αυτοί ορίζονται 
στο άρθρο 13 παρ. 1 εδάφ. δ' του Ν. 2469/97 στέλνουν 
στο Υπουργείο Οικονομικών/Γ.Λ.Κ. (Δ/νση 49η Χρηματο¬ 
δοτικού Προγραμματισμού και Διαχείρισης Κρατικών Δια- 
θεσίμων-Τμήμα Γ') πίνακες, με τις μεταξύ τους απαιτή¬ 
σεις και οφειλές για τις οποίες δεν έχει γίνει και δεν ισχύει 
μέχρι την ημερομηνία αποστολής των σχετικών στοιχείων 
καμιά ρύθμιση για τακτοποίηση - εξόφλησή τους. 

Στις περιπτώσεις που έχει ήδη γίνει ρύθμιση, εξόφλη¬ 
σης - τακτοποίησης, των εν λόγω οφειλών και η οποία 
εξακολουθεί να εφαρμόζεται, δεν υποβάλλονται στοι¬ 
χεία. 

3. Τα συνολικά μεγέθη των απαιτήσεων και των οφειλών 
που κατέστησαν ληξιπρόθεσμες μέχρι 31.12.1996 ή δεν 
τακτοποιήθηκαν εντός ευλόγου χρονικού διαστήματος, 
αναλύονται απαραιτήτως στα ποσά της κύριας οφειλής ή 
απαίτησης και για κάθε έτος χωριστά, στις προσαυξήσεις 
εκπροθέσμου καταβολής, στους τυχόν τόκους υπερημε¬ 
ρίας, καθώς και σε κάθε άλλη πέραν της κύριας οφειλής ή 
απαίτησης πρόσθετη επιβάρυνση, με αναφορά και στις 
διατάξεις βάσει των οποίων έγινε ο τρόπος υπολογισμού 
των πρόσθετων αυτών επιβαρύνσεών τους αναλυτικά. 

4. Το Υπουργείο Οικονομικών μετά την συγκέντρωση 
τωνστοιχείωναυτών, προβαίνει στις απαραίτητες διαδικα¬ 
σίες ρύθμισης των χρεαπαιτήσεων και μόνο για τα ποσά 
εκείνα για τα οποία υπάρχουν τα απαραίτητα δικαιολογη- 
τικά, όπως αυτά προβλέπονται απάτην σχετική νομοθεσία 
που εφαρμόζεται από τον φορέα, για να είναι δυνατή κατά 
περίπτωση η έκδοση αντίστοιχων τίτλων είσπραξης ή πλη¬ 
ρωμής των, προκειμένου ο φορέας να εμφανίσει την τα¬ 
κτοποίηση αυτή στην διαχείρισή του. 

Σε περίπτωση μη ύπαρξης δικαιολογητικών η σχετική 
χρεαπαίτηση δεν τακτοποιείται μέσω του Υπουργείου Οι¬ 
κονομικών. 

5. Οι τακτοποιήσεις αυτές γίνονται κατά τον προσφορό¬ 
τερο τρόπο (συμψηφισμός, παρακράτηση μέρους επιχο¬ 
ρήγησης από το Υπ. Οικονομικών εφ’ όσον ο φορέας επι¬ 
χορηγείται από τον Κρατικό Προϋπολογισμό, παρακρά¬ 
τηση απόδοσης εσόδων - περιλαμβανομένων και των 
εκτός προϋπολογισμού εισπρατομένων - ή άλλων θεσμο¬ 
θετημένων υπέρ των οφειλετών πόρων κλπ). 

6. Το Υπουργείο Οικονομικών δύναται να προσκαλεί 
κατά ζεύγη τους εμπλεκομένους σε αλληλόχρεες χρεα- 
παιτήσεις φορείς σε συναντήσεις, προκειμένου να συμ¬ 
φωνήσουν και να αποδεχθούν από κοινού τις μεταξύ τους 
απαιτήσεις και οφειλές, να λύσουν επί μέρους διαδικα¬ 
στικά ακόμη και νομικά ενδεχομένως με την βοήθεια των 
νομικών τους υπηρεσιών κ.λ.π., θέματα, να συζητήσουν 
τρόπους ρύθμισής των αμοιβαίων υποχρεώσεών τους κλπ. 
ή άλλες λεπτομέρειες. 

7. Σε κάθε περίπτωση λαμβάνεται οπωσδήποτε υπόψη 
και συνεκτιμάται η οικονομική θέση του οφείλοντος και η 
ταμειακή ρευστότητά του καθώς και κάθε σχετική με το 
όλο θέμα παράμετρος. 

Στα πλαίσια αυτά συνεκτιμώνται και αξιολογούνται και 
τα οποιαδήποτε περιουσιακά ή άλλα οικονομικά στοιχεία 
και πληροφορίες που τηρούνται από το Υπουργείο Οικο¬ 
νομικών ή άλλες Δημόοιες Υπηρεσίες. 

8. Για την κατοχύρωση και εφαρμογή των συμφωνηθέ- 

ντων επακολουθεί, σύμφωνα άλλωστε και με τη σχετική 
διάταξη (εδ. γ' παρ. 1 αρθρ. 13 Ν. 2469/97), έκδοση από¬ 
φασης του Υπουργού Οικονομικών. 

Η απόφαση αυτή ορίζει μεταξύ των άλλων και τον τρόπο 
τακτοποίησης των συμφωνηθέντων χρεαπαιτήσεων κα¬ 
θώς και κάθε άλλη απαραίτητη και σχετική με το θέμα λε¬ 
πτομέρεια π.χ. εφ’ άπαξ ή τμηματική καταβολή, αριθμός 
δόσεων, συμψηφισμός, παρακράτησης μέρους επιχορή¬ 
γησης από το Υπ. Οικ/κών, παραχώρηση κινητών αξιών, 
άλλων πόρων κ.λ.π. 

9. Η έναρξη τακτοποίησης των οφειλών και των υποχρε¬ 
ώσεων μεταξύ των φορέων του Δημοσίου δεν είναι δυνα¬ 
τόν να παρατείνεται πέραν του μηνάς από την ημερομηνία 
έκδοσης της αναφερόμενης στην παράγραφο 5 της πα- 
ρούσης, Υπουργικής Απόφασης. 

Οι προβλεπόμενες από τις κείμενες διατάξεις του κάθε 
φορέα, κάθε είδους πρόσθετες επιβαρύνσεις των αναφε- 
ρομένων στην παράγραφο 1 εδαφ. α του άρθρου 13 του 
Ν. 2469/97 υποχρεώσεων και οφειλών αναστέλλονται 
από 1.1.1997. 

Σε περίπτωση μη καταβολής της οφειλής (είτε αυτή 
πρόκειται να γίνει εφάπαξ, είτε σε δόσεις) εντός της τα¬ 
χθείσης προθεσμίας, επανέρχεται από την ημερομηνία 
αυτή η επιβολή των κάθε είδους πρόσθετων επιβαρύν¬ 
σεων όπως αυτές προβλέπονται από τις οικείες διατάξεις 
εκάστου φορέα. 

Όπου δεν υφίστανται τέτοιες διατάξεις επιβάλλονται οι 
προβλεπόμενες από τον ΚΕΔΕ προσαυξήσεις. 

10. Οι τακτοποιήσεις των οφειλών και των απαιτήσεων 
αυτών είναι δυνατόν να πραγματοποιούνται και μέσω τρα¬ 
πεζικών λογαριασμών και πάντως σε κάθε περίπτωση 
σύμφωνα με τις ειδικότερες οδηγίες του Υπουργείου των 
Οικονομικών, εφόσον οι φορείς επιδιώξουν σύμφωνα και 
με τα ανωτέρω την τακτοποίηση των υποχρεώσεων και 
των απαιτήσεών τους μέσω αυτού. 

11. Σε περίπτωση που έχουν σταλεί στην υπηρεσία μας 
τα σχετικά στοιχεία για την τακτοποίηση των χρεαπαιτή- 
σεων της παρ. 1 της πσρούσης απόφασης και η σχετική 
διαδικασία δεν έχει ολοκληρωθεί για πραγματικούς λό¬ 
γους μέχρι 31.12.1997, η ολοκλήρωση των διαδικασιών 
τακτοποίησης συνεχίζεται και μετά την ημερομηνία αυτή. 

12. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 5 Μαϊου 1997 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Ν. ΧΡΙΣΤΟΔΟΥΛΑΚΗΣ 

-♦- 

Αριθ. Φ6.25/8396/30 0 (3) 

Τροποποίηση άδειας λειτουργίας, ως προς την επωνυμία 

και την ισχύ του μηχανολογικού εξοπλισμού, εργοστα¬ 
σίου παραγωγής φαρμακευτικών προϊόντων, της ΒΙΟ- 

ΜΕϋΙΟΑ Α.Ε., στο Δήμο Κηφισιάς του Νομού Αττικής. 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις των Νόμων ΔΚΣΤ/1912, 6422/1934, 
3214/1955 και 4481/1965, του Ν.Δ. 1150/1949, του 
Α Ν. 207/1967, του οπό 15.10.1922 Β.Δ/τος, του από 
16.3.50 Β.Δ. όπως τροποποιήθηκε και συμπληρώθηκε με 
το από 24.11.53 όμοιο του Ν.Δ. 96/2.8.1973 και του Π.Δ. 


396/89 3ΦΕΚ 172/Α/16.6.89) για τον Οργανισμό της Γε¬ 
νικής Γραμματείας Βιομηχανίας. 

2. Την Κ.Υ.Α. με αριθ. 33361/5.9.91 (ΦΕΚ 703/Β/ 
5.9.91) άρθρο 12 παρ. 13 «Μεταβίβαση εξουσίας υπογρα¬ 
φής σύμφωνα με το άρθρο 7 παρ. 1 του Ν. 1943/91». 

3. Τις κοινές αποφάσεις των Υπουργών Βιομηχανίας και 
Ενέργειας και Κοινωνικών Υπηρεσιών με αριθμό 36269/ 
1179/15.1.74 και με αριθμό Α6/829/78. 

4. Το υπ’ αριθμό 27/29.1.96 (ΦΕΚ 19/Α/1.2.96) Προε¬ 
δρικό Διάταγμα «Συγχώνευση των Υπουργείων Τουρι¬ 
σμού, Βιομηχανίας Εν. & Τεχνολογίας & Εμπορίου στο 
Υπουργείο Ανάπτυξης». 

5. Την με αριθμό 114/4.10.96 (ΦΕΚ 924/Β/96) Κοινή 
Απόφαση του Πρωθυπουργού και της Υπουργού Ανάπτυ¬ 
ξης «Ανάθεση αρμοδιοτήτων στους Υφυπουργούς Ανά¬ 
πτυξης Αννα Διαμαντοπούλου & Μιχάλη Χρυσοχοΐδη». 

6. Την από 18.9-96 αίτηση της ΒΙΟΜΕΡΙΟΑ Α.Ε., για την 
τροποποίηση της άδειας λειτουργίας του εργοστασίου της 
παραγωγής φαρμακευτικών και καλλυντικών προϊόντων, 
ως προς την επωνυμία και την ισχύ του μηχ/κού εξοπλι¬ 
σμού. 

7. Τα σχεδιαγράμματα που έχουν υποβληθεί με την αί¬ 
τηση καθώς και τα λοιπά δικαιολογητικά στοιχεία. 

8. Τη ν από 1 10.96 εισήγηση τη ς υπηρεσίας μας και την 
γνωμάτευση του Ε.Ο.Φ. με αριθμό 0-1294/23η/ 
20.12.96, αποφασίζουμε: 

1. Τροποποιούμε την υπ’ αριθμό Φ6.22611/4084/ 
16.11.92 (ΦΕΚ 710/Β/1.12.92) άδεια λειτουργίας, του 
εργοστασίου παραγωγής φαρμακευτικών και καλλυντικών 
προϊόντων της ΒΙΟΜΕϋΙΟΑ Α.Ε., ως προς την επωνυμία 
και την ισχύ του μηχ/κού εξοπλισμού και ορίζουμε όπως 
στο εξής ισχύει στο όνομα της ΒΙΟΜΕϋΙΟΑ - ΘΗΕΜΙΟΑ 
Α.Ε., όπως η εγκατάσταση εικονίζεται στα σχεδιαγράμ¬ 
ματα που θεωρήσαμε με την παρούσα απόφασή μας και 
που έχει τα ακόλουθα ειδικώτερα στοιχεία: 

α. θέση: Δήμος Κ. Κηφισιάς 

Νομός Αττικής 
Οδός Πάροδος Γ. Λύρα 25. 

β. Κάτοχος: ΒίΟΜΕϋΙΟΑ - ΟΗΕΜΙΟΑ Α.Ε. 

γ. Ισχύς μηχανημάτων: 


Προηγούμενη 

Αφαιρεθείσα 

Νέα 

Απο ΟΗΕΜΙΟΑ 


80,95 ΗΡ & 122,70 Κνν 
22,10 ΗΡ 

4,50 ΗΡ & 6,00 Κνν 
15,05 ΗΡ & 1,50 Κνν 


Συνολική ισχύς 


78,04 ΗΡ & 130,20 Κνν 


Δ. Αξία μηχανημάτων: 

ΒΙΟΜΕϋΙΟΑ 10.000.000 

ΟΗΕΜΙΟΑ 550.000 

ΝΕΑ μηχ/τα 1.450.000 


ΣΥΝΟΛΟ 


12.000.000 δρχ. 


Κατά τα λοιπά εξακολουθεί να ισχύει η υπ’ αριθμό 
Φ6.2261/4084/16.11.1992 άδεια λειτουργίας με τους 
όρους και περιορισμούς που αυτή περιέχει. 

2. Η παρούσα άδεια μεταβιβάζεται μόνο με έγκριση των 
Υπουργείων Ανάπτυξης και Υγείας και Πρόνοιας. Χωρίς 
αυτήν την έγκριση, η εγκατάσταση δεν μπορεί να λειτουρ¬ 
γήσει στο όνομα Φυσικού ή Νομικού Προσώπου άλλου 
εκτός του ανωτέρω ανσφερομένου. 

3. Η παρούσα άδεια δεν σπαλλάσει την ενδιαφερομένη 
εταιρεία από την υποχρέωση να εφοδιασθεί με άλλη 

όδεια, αν από όλλες διατάξεις προκύπτει αντίστοιχη υπο¬ 
χρέωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Απριλίου 1997 

Με εντολή Υπουργών 
Ο Γενικός Γραμματέας Βιομηχανίας 
ΚΥΡΙΑΚΟΣ ΝΤΗΝΙΑΚΟΣ 

Ο Γενικός Διευθυντής Υγείας 
Γ. ΠΑΠΟΥΤΣΑΚΗΣ 

-♦- 

Αριθ. 16405/381 (4) 

Επαναδιορισμός μέλους Δ.Σ. του ΟΑΕ Α.Ε. 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α) Του Ν. 1558/85 (ΦΕΚ 137/Α/26.7.85) 

β) Του Π .Δ. 229/86 (ΦΕΚ 96/Α/16.7.86) όπως τροπο¬ 
ποιήθηκε με τα Π.Δ. 396/89 (ΦΕΚ 172/Α/16.6.89) και 
Π.Δ. 189/95 (ΦΕΚ 99/Α/31.5.95). 

γ) Του Π.Δ. 27/Α/96 (ΦΕΚ 19/Α/1.2.96) 

δ) Του άρθρου 3 του Ν. 1386/83 (ΦΕΚ 107/Α/8.8.83), 
όπως τροποποιήθηκε με το άρθρο 45 του Ν. 1882/90 
(ΦΕΚ 43/Α/23.3.90). 

ε) Της παρ. 1β της 1154/88 Κοινής Απόφασης του 
Πρωθυπουργού και συναρμοδίων Υπουργών (ΦΕΚ256/Β/ 
2.5.88) και της παρ. 2ε της ίδιας Απόφασης, όπως αντικα- 
ταστάθηκε με την παρ. 5 της 2334/89 Κοινής Απόφασης 
του Πρωθυπουργού και συναρμοδίων Υπουργών (ΦΕΚ 
416/Β/31.5.89). 

2. Την ΔΠ/6535/26.4.1994 (ΦΕΚ 341/Β/6.5.94) από¬ 
φαση του Υφυπουργού Β.Ε.Τ. με την οποία διορίστηκε 
μέλος του Δ.Σ. του ΟΑΕ, ο Γεώργιος Σαραντόπουλος του 
Κων/νου. 

3. Το γεγονός ότι, στις 6.5.1997, έληξε η θητεία του 
ανωτέρω ως μέλος του Δ.Σ. του ΟΑΕ. 

4. Την 114/4.10.96 (ΦΕΚ 924/Β/8.10 96) Κοινή Από¬ 
φαση του Πρωθυπουργού και της Υπουργού Ανάπτυξης 
«Ανάθεση αρμοδιοτήτων στους Υφυπουργούς Ανάπτυξης 
Άννα Διαμαντοπούλου και Μιχάλη Χρυσοχοίδη». 

5. Το 30136/6.5.97 έγγραφο του ΟΑΕ, στο οποίο ανα- 
φέρεται ότι, οι αμοιβές των Μελών Δ.Σ. του ΟΑΕ, όπως 
έχουν καθορισθεί μέχρι σήμερα στην από 13.12.95 Γεν. 
Συνέλευση, ανέρχονται σε 50.000 δρχ. ανα συνεδρίαση 
και καλύπτονται από ίδια έσοδα του ΟΑΕ χωρίς να επιβα¬ 
ρύνεται ο κρατικός προϋπολογισμός, αποφασίζουμε: 

1. Επαναδιορίζουμε, από 6.5.1997, τον Γεώργιο Σαρα- 
ντόπουλο του Κων/νου, δικηγόρο, ως μέλος του Δ.Σ. του 
ΟΑΕ. 

2. Η θητεία του ανωτέρω ορίζεται τριετής από της ως 
άνω ημερομηνίας. 

Σύμφωνα με τις διατάξεις της παραγράφου 5 της Κ. Υ. Α. 
2334/89 (ΦΕΚ 416/Β/31.5.89) δεν επιτρέπεται η συμμε¬ 
τοχή του ανωτέρω σε περισσότερα από τέσσερα (4) συλ¬ 
λογικά όργανα. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Μαίου 1997 

Η ΥΦΥΠΟΥΡΓΟΣ 

ΑΝΝΑ ΔΙΑΜΑΝΤΟΠΟΥΛΟΥ 
-♦- 

Αριθ. ΔΥ13β/οικ, 13388 (5) 

Σύσταση προσωποπαγούς θέσεως στο Ψυχιατρικό Νοσ/ 
μείο Τρίπολης. 

01 ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1) Τις διατάξεις του άρθρου 25 του Ν. 2190/94 «Σύ¬ 
σταση ανεξάρτητης αρχής για την επιλογή προσωπικού και 
ρύθμιση θεμάτων Διοίκησης», 

2) Τις διατάξεις του άρθρου 22 του Ν. 2362/95 

3) Την αριθμ. ΔΥ13β/76617/97 Κοινή απόφαση «τρο¬ 
ποποίηση κοινής Υπουργικής απόφασης». 

4) Το αριθμ. 14230/96 έγγραφο του Ψυχιατρικού Νοσ/ 
μείου Τρίπολης. 

5) Την αριθμ. 1107147/1239/006Α/4.10.96 (ΦΕΚ 
922/Β/7.10.96) κοινή απόφαση του Πρωθυπουργού και 
του Υπουργού Οικονομικών «Ανάθεση αρμοδιοτήτων 
Υπουργού Οικονομικών στους Υφυπουργούς Οικονομι¬ 
κών* . 

6) Το γεγονός ότι από τις διατάξεις της απόφασης αυτής 
προκαλεϊται δαπάνη σε βάρος του προϋπολογισμού του 
Ψυχιατρικού Νοσ/μεϊου Τρίπολης ποσού δρχ. 2.500.000 
περίπου, από τη σύσταση τη ς παραπάνω θέσης, αποφασί¬ 
ζουμε: 

Συστήνουμε μία (1) προσωποπαγή θέση του κλάδου ΥΕ 
Κουρέων του Ψυχιατρικού Νοσ/μείου Τρίπολης για την 
επαναπρόσληψη υπαλλήλου, σύμφωνα με τις διατάξεις 
του άρθρου 25 του Ν. 2190/94 και την αριθμ. ΔΥ13β/ 
76617/97 απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Απριλίου 1997 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΥΓΕΙΑΣ & ΠΡΟΝΟΙΑΣ 

Ν. ΧΡΙΣΤΟΔΟΥΛΑΚΗΣ Κ. ΓΕΙΤΟΝΑΣ 

- 4 - 

Αριθ. 12346 (6) 

Κανονισμός λειτουργίας του ΝΠΙΔ ΑΘΗΝΑ 2004 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

α) Τις διατάξεις του άρθρου 10του Ν. 1558/85 (Α 137). 

β) Την απόφαση της Επιτροπής Ολυμπιακών Αγώνων να 
διεκδικήσει η Αθήνα τη διοργάνωση των Ολυμπιακών 
Αγώνων του 2004. 

γ) Την αίτηση του Δήμου Αθηναίων στη Δ.Ο.Ε. για τη 
διεκδίκηση των Ολυμπιακών Αγώνων του 2004. 

δ) Την απόφαση της Πολιτείας να εγγυηθεί την Εθνική 
προσπάθεια. 

ε) Τον Οδηγό Υποψηφίων Πόλεων για την XXVIII Ολυ¬ 
μπιάδα του 2004 (εκδ. Δ.Ο.Ε., 1995). 

στ) Την από 2 Μαίου 1996, υπ’ αριθμ. 339 απόφαση 
του Πρωθυπουργού για τη Σύσταση Επιτροπής Διεκδί¬ 
κησης Ολυμπιακών Αγώνων Αθήνα 2004. 

ζ) Την υπ' αριθμ. 19861/10.7.96 (ΦΕΚ 557/10.7.96) 
απόφαση του Υφυπουργού Πολιτισμού «περί συγκρότη¬ 
σης Ειδικής Επιτροπής Υποστήριξης της Επιτροπής Ολυ¬ 
μπιακών Αγώνων Αθήνα 2004». 

η) Το άρθρο 4, του Νόμου 2435 (ΦΕΚ 189, από 

20.8.96) για την επέκταση των τιμητικών συντάξεων και 
άλλες διατάξεις. 

θ) Την ανάγκη Οργάνωσης και λειτουργίας του ΝΠΙΔ 
ΑΘΗΝΑ 2004. 

ι) Την αρ. ΥΠΠΟ/ΓΝΟΣ/47968/9.10.96 (ΦΕΚ 937/Β/ 

14.10.96) κοινή απόφαση του Πρωθυπουργού και του 
Υπουργού Πολιτισμού «περί ανάθεσης αρμοδιοτήτων στον 
Υφ/γό Πολιτισμού», αποφασίζουμε: 

Άρθρο 1 

Επιτροπή Διεκδίκησης Ολυμπιακών Αγώνων «ΑΘΗΝΑ 
2004». 

Η Επιτροπή Διεκδίκησης Ολυμπιακών Αγώνων «ΑΘΗΝΑ 
2004», που ιδρύθηκε με τον Ν. 2435/96, είναι Νομικό 
Πρόσωπο Ιδιωτικού Δικαίου, με έδρα την Αθήνα και χρησι¬ 
μοποιεί ως εγκαταστάσεις του το Ζάππειο Μέγαρο. 

Άρθρο 2 

Σκοπός 

Η Επιτροπή «ΑΘΗΝΑ 2004» σκοπό έχει την διεκδίκηση 
της ανάθεσης της διοργάνωσης των Ολυμπιακών Αγώνων 
του 2004 στην Αθήνα. 

Για την εξυπηρέτηση του σκοπού του η Επιτροπή χαρά- 
σει τις Γενικές κατευθύνσεις και φροντίζει για την εξειδί- 
κευσή τους. 

Άρθρο 3 
Αρμοδιότητες 

Στο ΝΠΙΔ «Αθήνα 2004» μεταβιβάζονται όλες οι αρμο¬ 
διότητες της Επιτροπής Διεκδίκησης Ολυμπιακών Αγώνων 
«Αθήνα 2004», όπως αυτές καθορίζονται στην ΥΑ 24527/ 
5.9.96 του Υφυπουργού Πολιτισμού, αρμοδίου για θέματα 
Αθλητισμού. 

Αρθρο 4 
Πόροι 

Οι πόροι της Επιτροπής προέρχονται, διαζευτικά ή σω- 
ρευτικά, από το πρόγραμμα δημοσίων επενδύσεων, τις 
επιχορηγήσεις του τακτικού προϋπολογισμού, τις επιχο¬ 
ρηγήσεις από τα περιεχόμενα στην Γ.Γ.Α κεφάλαια από 
τον Ο.Π.Α.Π., από ιδιωτικές χορηγίες, από την ανάπτυξη 
δραστηριοτήτων συναφών προς τις αρμοδιότητες της ή 
από τυχόν άλλες πηγές. 

Άρθρο 5 
Λειτουργία Δ.Σ. 

Η Επιτροπή «Αθήνα 20X34» διοικείται από εξαμελές Διοι¬ 
κητικό Συμβούλιο αποτελούμενο από τους: 

1. ΓΙΑΝΝΑ ΑΓΓΕΛΟΠΟΥΛΟΥ - ΔΑΣΚΑΛΑΚΗ 

2. ΑΝΔΡΕΑ ΠΟΤΑΜΙΑΝΟ 

3. ΛΟΥΚΑ ΠΑΠΑΔΗΜΟ 

4. ΓΙΑΝΝΗ ΣΓΟΥΡΟ 

5. ΚΩΣΤΑ ΛΙΑΣΚΑ 

6. ΛΟΥΚΑ ΤΣΙΛΑ 

Πρόεδρος του Δ.Σ. και συντονίστρια του όλου έργου της 
Επιτροπής είναι η ΓΙΑΝΝΑ ΑΓΓΕΛΟΠΟΥΛΟΥ ΔΑΣΚΑ¬ 
ΛΑΚΗ. 

Η Επιτροπή συνεργάζεται με την Επιτροπή Υποστήρι¬ 
ξης στην οποία μετέχουν: 

Ο Υφυπουργός Πολιτισμού, αρμόδιος για τον Αθλητι¬ 


σμό, ο Δήμαρχος Αθηναίων και ο Πρόεδρος της Επιτροπής 
Ολυμπιακών Αγώνων. 

Άρθρο 6 
Λειτουργία Δ.Σ. 

1. Το Διοικητικό Συμβούλιο συγκαλείται μετά από πρό¬ 
σκληση της Προέδρου. Η πρόσκληση είναι γραπτή ή προ¬ 
φορική, σε περιπτώσεις κατεπείγοντος. Τα θέματα ημε¬ 
ρήσιας διάταξης καθορίζονται από την Πρόεδρο. Σε περί¬ 
πτωση κατεπείγοντος είναι δυνατή η λήψη αποφάσεων 
και επί θεμάτων που δεν αναφέρονται στην πρόσκληση, 
εφ’ όσον το Διοικητικό Συμβούλιο αποδεχθεί την συζή¬ 
τηση επί των θεμάτων αυτών. 

2. Το Διοικητικό Συμβούλιο ευρίσκεται σε απαρτία όταν 
παρίστανται τέσσερα από τα μέλη του. Οι αποφάσεις λαμ- 
βάνονται με απόλυτη πλειοψηφία των παρόντων μελών. Σε 
περίπτωση ιοοψηφιας υπερισχύει η ψήφος της Προέ¬ 
δρου. Η ψηφοφορία διεξάγεται φανερά, εκτός απάτις πε¬ 
ριπτώσεις που αφορούν την επιλογή ή παύση προσώ¬ 
πων. 

3. Γ ια τις συνεδριάσεις του Διοικητικού Συμβουλίου τη¬ 
ρούνται πρακτικά από ειδικά εντεταλμένο υπάλληλο της 
Γενικής Γραμματείας Αθλητισμού. 

Τα πρακτικά υπογράφονται από τα παρόντα μέλη. Την 
ευθύνη της τήρησης των Πρακτικών έχει η Πρόεδρος του 
Δ.Σ. 

Άρθρο 7 

Αρμοδιότητες του Δ.Σ. 

Στην αρμοδιότητα του Δ.Σ. ανήκει η απόφαση για όλα τα 
θέματα τα οποία δεν έχουν ανατεθεί στην αρμοδιότητα 
άλλου οργάνου της Επιτροπής «Αθήνα 2004», ιδία δε: 

α. Η διοίκηση και διαχείρηση της περιουσίας της Επι¬ 
τροπής «Αθήνα 2004». 

β. Η πρόσληψη και η απόλυση του προσωπικού της Επι¬ 
τροπής «Αθήνα 2004» και ο καθορισμός των κάθε είδους 
αποδοχών και αποζημιώσεων αυτού. 

γ. Η υπογραφή πόσης φύσεως συμβάσεων, συναφών 
προς τον σκοπό της Επιτροπής «Αθήνα 2004». 

Άρθρο 8 

Αρμοδιότητες Προέδρου 

Η Πρόεδρος του Δ.Σ. έχει τις ακόλουθες αρμοδιότη¬ 
τες: 

α, Εκπροσωπεί την Επιτροπή «Αθήνα 2004» δικαστικώς 
και εξωδίκως, μπορεί δε με απόφασή της να αναθέτει για 
συγκεκριμένες πράξεις την εκπροσώπηση αυτή στον Γε¬ 
νικό Διευθυντή ή τον Αναπληρωτή Γενικό Διευθυντή. 

β. Προΐσταται όλων των υπηρεσιών της Επιτροπής 
«Αθήνα 2004», διευθύνει τις εργασίες της και λαμβάνει, 
σε περιπτώσεις κατεπείγοντος, αποφάσεις στα πλαίσια 
των αρμοδιοτήτων της Επιτροπής, δεσμεύοντας αυτήν με 
μόνη την υπογραφή της. 

γ. Συγκαλεί το Δ.Σ, σε συνεδρίαση, καθορίζει τα θέματα 
ημερήσιας διάταξης και προεδρεύει αυτού. 

δ. Υπογράφει κάθε εξερχόμενο έγγραφο, αναπληρού- 
μενη σε περίπτωση απουσίας ή κωλύμματσς, από τον Γε¬ 
νικό Διευθυντή ή τον Αναπληρωτή του. 

ε. Εισηγείται τον προϋπολογισμό βάσει του εγκεκριμέ¬ 
νου προγράμματος ενεργειών της επιτροπής και υποβάλ¬ 
λει προς έγκριση τον απολογισμό. 

Άρθρο 9 

Γενικός Διευθυντής 

α. Με απόφαση του Διοικητικού Συμβουλίου προσλαμ¬ 
βάνεται Γενικός Διευθυντής και Αναπληρωτής Γενικός 
Διευθυντής. 

β. Ο Γενικός Διευθυντής φροντίζει για την ομαλή διεξα¬ 
γωγή της εσωτερικής υπηρεσίας της Επιτροπής «Αθήνα 
2004», εποπτεύει του προσωπικού, τηρεί το αρχείο, την 
σφραγίδα και τα βιβλία και έχει την μέριμνα της αλληλο¬ 
γραφίας. 

γ. Τον Γενικό Διευθυντή, όταν απουσιάζει ή κωλύεται, 
αντικαθιστά με τις ίδιες αρμοδιότητες ο Αναπληρωτής 
του. 

Άρθρο 10 
Ταμίας 

Το Δ.Σ. ορίζει ένα εκ των μελών του ως ταμία της Επι¬ 
τροπής. Ο ταμίας έχει τις ακόλουθες αρμοδιότητες: 

α. Ενεργεί όλες τις εισπράξεις των πόρων της Επιτρο¬ 
πής «Αθήνα 2004», με διπλότυπες αποδείξεις υπογραφό- 
μενες από αυτόν και θεωρούμενες από το Δ.Σ. 

β. Υπογράφει μαζί με την Πρόεδρο τις επιταγές για την 
ανάληψη από τις Τράπεζες κατατεθειμένων χρημάτων. 

γ. Είναι υπεύθυνος για την ομαλή ταμειακή λειτουργία 
της Επιτροπής και για την πραγματοποίηση όλων των ει¬ 
σπράξεων και των πληρωμών. 

δ. Τηρεί βιβλίο εσόδων - εξόδων που μονογράφεται 
από την Πρόεδρο και τον Γενικό Διευθυντή. 

Άρθρο 11 
Αποσπάσεις 

Η Επιτροπή «Αθήνα 2004» μπορεί να ενισχυθεί με απο¬ 
σπάσεις προσωπικού από Δημόσιες υπηρεσίες ή τον ευ¬ 
ρύτερο Δημόσιο τομέα. 

Άρθρο 12 

Ανάληψη Υποχρεώσεων 

Η Επιτροπή «Αθήνα 2004» αναδέχεται και αναλαμβάνει 
την αποπληρωμή όλων των υποχρεώσεων που γεννήθη¬ 
καν από την, σύμφωνη με τον σκοπό της, δραστηριότητα 
της Επιτροπής Διεκδίκησης, που συγκροτήθηκε με την 
υπ’ αριθμ. Υ339/96 απόφαση του Πρωθυπουργού, όπως 
αυτή συγκροτήθηκε με την υπ’ αριθμ. 24527/96 απόφαση 
του Υφυπουργού Πολιτισμού αρμόδιου για θέματα αθλητι¬ 
σμού. 

Το Δ.Σ. πριν την έγκριση των δαπανών είναι υπόχρεο 
μόνο σε έλεγχο της νομιμότητας των παραστατικών. 

Άρθρο 13 
Διάλυση 

Η διάλυση της Επιτροπής «Αθήνα 2004» γίνεται με από¬ 
φαση του Υφυπουργού Πολιτισμού αρμόδιου για θέματα 
αθλητισμού. Από τη δημοσίευση της απόφασης αυτής 
στην Εφημερίδα της Κυβερνήσεως η Επιτροπή υφίσταται 
μόνο για τις ανάγκες της εκκαθάρισης. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μαίου 1997 

ο υφυπουργός: 

ΑΝΔΡΕΑΣ Αθ. ΦΟΥΡΑΣ 

-♦- 

Αριθ. 15602 (7) 

Σύσταση αμιγούς δημοτικής επιχείρησης με την επωνυμία 

«ΔΗΜΟΤΙΚΗ ΕΠΙΧΕΙΡΗΣΗ ΑΝΑΠΤΥΞΗΣ ΑΓΙΟΥ ΔΗ- 

ΜΗΤΡΙΟΥ» Ν. Αττικής. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Τις διατάξεις των άρθρων 277 έως 284 του Π. Δ/τος 
410/95 (ΦΕΚ Α7231). 

2) Την αριθ. 25027/84 απόφαση του Υπουργού Εσωτε¬ 
ρικών που δημοσιεύτηκε στο 244/19.4.84 ΦΕΚ τ. Β'. 

3) Την με αριθ. 124/97 απόφαση του Δημοτικού Σ/λίου 
του Δήμου Αγ. Δημητρίου, αποφασίζουμε: 

1. ΣΥΣΤΑΣΗ 

Συστήνουμε στο Δήμο ΑΓ. ΔΗΜΗΤΡΙΟΥ αμιγή δημοτική 
επιχείρηση με την επωνυμία «ΔΗΜΟΤΙΚΗ ΕΠΙΧΕΙΡΗΣΗ 
ΑΝΑΠΤΥΞΗΣ ΑΓΙΟΥ ΔΗΜΗΤΡΙΟΥ» η οποία αποτελεί Νο¬ 
μικό Πρόσωπο Ιδιωτικού Δικαίου και διέπεται από τις δια¬ 
τάξεις των άρθρων 277 έως 284 του Π.Δ. 410/95 (ΔΚΚ). 

2. ΣΚΟΠΟΣ ΤΗΣ ΕΠΙΧΕΙΡΗΣΗΣ 

Α. Η Ανάληψη δραστηριοτήτων που έχουν σχέοη με την 
Πολιτιστική ανάπτυξη και συγκεκριμένα: 

1. Η ουσιαστική και ολοκληρωμένη πολιτιστική ανά¬ 
πτυξη της πόλης και της ευρύτερης περιοχής και η καλ¬ 
λιέργεια σε βάθος της καλλιτεχνικής ευαισθησίας και της 
αγάπης για τις τέχνες, η προστασία της Εθνικής Πολιτιστι¬ 
κής ταυτότητας, η αναγωγή των πολιτιστικών, πνευματι¬ 
κών και καλλιτεχνικών αγαθών σε οργανικά στοιχεία της 
καθημερινής ζωής και η ενεργητική και συνειδητή συμμε¬ 
τοχή των πολιτών στην πολιτιστική ζωή της πόλης. 

2. Η δημιουργία της απαραίτητης πολιτιστικής υποδο¬ 
μής- 

3. Η διάδοση και η ανάπτυξη της καλλιτεχνικής παιδείας 
στους τομείς της Μουσικής, του Χορού, του Κινηματογρά¬ 
φου, του θεάτρου και άλλων οπτικοακουστικών μέσων, 
καθώς και των εικαστικών τεχνών. 

4. Η στήριξη, η διάδοση και η ανάπτυξη της καλλιτεχνι¬ 
κής παιδείας, η στήριξη και διάδοση της σύγχρονης καλλι¬ 
τεχνικής και πνευματικής δημιουργίας και η εξασφάλιση 
των συνθηκών που θα επιτρέψουν την άσκηση και ανά¬ 
πτυξη των ατομικών δημιουργικών ικανοτήτων στους αντί¬ 
στοιχους τομείς. 

5. Η προβολή, η ανάπτυξη και η διάδοση αυτών των τε¬ 
χνών με τη διοργάνωση, παραγωγή και παρουσίαση πολιτι¬ 
στικών δραστηριοτήτων 

6. Η δημιουργία και ανάπτυξη της αναγκαίας υποδομής 
για την βελτίωση της ποιότητας της ζωής και η δημιουρ¬ 
γική αξιοποίηση του ελεύθερου χρόνου των κατοίκων της 
πόλης και ιδιαίτερα των νέων. 

7. Η ανάπτυξη της συνεργασίας με τους μαζικούς πολι¬ 
τιστικούς φορείς και τα ερασιτεχνικά συγκροτήματα της 
πόλης και η παροχή με κάθε δυνατό τρόπο ηθικής και υλι- 

κής βοήθειας και τεχνικής υποστήριξης, με στόχο την ενί¬ 
σχυση της ερασιτεχνικής δημιουργίας και την διεύρυνση 
του πεδίου των πρωτοβουλιών και των παρεμβάσεών 
τους. 

8. Η συνεργασία με την εκπαιδευτική κοινότητα της πό¬ 
λης και της ευρύτερης περιοχής για την από κοινού προώ¬ 
θηση και υλοποίηση επιμορφωτικών και αθλητικών δρα¬ 
στηριοτήτων μέσα και έξω από τα Σχολεία και η εξασφά¬ 
λιση της ουσιαστικής συμμετοχής των μαθητικών κοινοτή¬ 
των και της νεολαίας γενικότερα στις δραστηριότητες της 
Επιχείρησης. 

9. Η ανάληψη και υλοποίηση Κοινοτικών (ΕΕ) και Εθνι¬ 
κών προγραμμάτων εκπαιδευτικού, επιμορφωτικού, πολι¬ 
τιστικού, αναπτυξιακού και ερευνητικού χαρακτήρα. 

Γία την υλοποίηση των πιο πάνω στόχων η Επιχείρηση 
θα αναπτύξει την δραστηριότητα της σε τρεις αλληλένδε- 
τους στόχους: τον εκπαιδευτικό, τον επιμορφωτικό, τον 
ψυχαγωγικό και τον περιβαλλοντικό. 

Οι εκπαιδευτικές δραστηριότητες (επαγγελματικά και 
ελεύθερα τμήματα σχολών) θα συνδυαστούν με ένα σύ¬ 
νολο επιμορφωτικών πρωτοβουλιών (όπως σχολές γο¬ 
νέων, σεμινάρια επαγγελματικού προσανατολισμού, σεμι¬ 
νάρια παιδαγωγικού περιεχομένου, σχολές αναλφαβήτων, 
εργαστήρια, διαλέξεις, ημερίδες, συνέδρια κλπ.) με πολι¬ 
τιστικές και ψυχαγωγικές εκδηλώσεις (όπως θεατρικές 
και κινηματογραφικές παραστάσεις, προβολείς, εκθέ¬ 
σεις, συναυλίες, φεστιβάλ κλπ.). 

Β. Οι Πολιτιστικές - Ψυχαγωγικές εκδηλώσεις 

Η ένταξη των εκδηλώσεων στις δραστηριότητες της Δη¬ 
μοτικής Επιχείρησης θεωρείται απαραίτητη για την αποτε¬ 
λεσματικότερη οργάνωση και διεξαγωγή των σημαντικών 
αυτών γεγονότων για την πόλη. Πέρα από την ευελιξία του 
νέου φορέα εξασφαλίζεται παράλληλα και η συμμετοχή 
της Τοπικής Αυτοδιοίκησης. 

Γ. Η Εκπαίδευση - Επιμόρφωση 

Η υλοποίηση εκπαιδευτικών - επιμορφωτικών προγραμ¬ 
μάτων της Ευρωπαϊκής Ένωσης (ΕΕ) ή άλλων Δημοσίων 
Φορέων. 

Δ. Το Περιβάλλον 

1. Η εκπόνηση μελετών που έχουν σχέοη με τη διαχεί- 
ρηση του αστικού και φυσικού περιβάλλοντος, η ευαισθη- 
τοποίηση των δημοτών σε αντίστοιχα θέματα, η προώ¬ 
θηση περιβαλλοντικής επιμόρφωσης, η ενεργός συμμε¬ 
τοχή σε σχετικά προγράμματα της Ευρωπαϊκής Ένωσης, η 
παροχή υπηρεσιών συμβούλου σε θέματα ρύπανσης, κυ¬ 
κλοφορίας και πρασίνου της πόλης, η ανάπτυξη και προώ¬ 
θηση συνεργασιών με Πανεπιστημιακούς και Δημοσίους 
γενικά Οργανισμούς και Επιχειρήσεις κοινής οφέλειας. 

2. Η εφαρμογή προγράμματος ανακύκλωσης με δια¬ 
λογή στην πηγή. 

3. Η οργάνωση και επέκταση των δραστηριοτήτων που 
έχουν σχέση με την καθαριότητα και την αισθητική της πό¬ 
λης, τη συντήρηση του πρασίνου και την επέκτασή του. 

Ε. Κοινωνική Πρόνοια 

Η λειτουργία Παιδικών και Βρεφονηπιακών Σταθμών για 
την εξυπηρέτηση των εργαζομένων και μή μητέρων, η 
φροντίδα, προσχολική αγωγή, διαπαιδαγώγηση, ψυχαγω¬ 
γία και απασχόληση βρεφών και νηπίων, χωρίς να θίγεται η 
λειτουργία των ήδη λειτουργούντων Δημοτικών Παιδικών 
Σταθμών. 


ΣΤ. Η Ανάπτυξη του Αθλητισμού 

Η συνεργασία με τα Αθλητικά Σωματεία και τους λοι¬ 
πούς Φορείς Αθλητισμού της πόλης, η στήριξη των δρα¬ 
στηριοτήτων τους, η οργάνωση και λειτουργία ερασιτεχνι¬ 
κών αθλητικών τμημάτων, η διοργάνωση περιοδικών και 
ετήσιων ομαδικών ή ατομικών αθλημάτων για τη συμμε¬ 
τοχή των νέων και γενικότερα των κατοίκων της πόλης σε 
αθλητικές δραστηριότητες και εκδηλώσεις μαζικού αθλη¬ 
τισμού. 

Ζ. Οι Διαφημίσεις 

Η εκμετάλλευση των κοινοχρήστων χώρων για μισθώ¬ 
σεις σε διαφημιστικές εταιρείες και η προβολή μέσω των 
διαφημιστικών στοιχείων, ιδεών και μηνυμάτων του Δήμου 
και της Επιχείρησης που έχουν σχέση με την Κοινωνική και 
Πολιτιστική ανάπτυξη, το Περιβάλλον, την Επιμόρφωση 
και την Ψυχαγωγία των κατοίκων της πόλης. 

Η. Ο Τεχνικός - Κατασκευαστικός Τομέας 

Η εκπόνηση μελετών, η κατασκευή και συντήρηση έρ¬ 
γων, οικιστικές αναπλάσεις, η διαμόρφωση κοινοχρήστων 
χώρων, η κατασκευή και συντήρηση οδοστρωμάτων, έρ¬ 
γων υποδομής ή συντήρησης των σχολικών κτιρίων και γε¬ 
νικά εγκαταστάσεων του Δήμου. 

θ. Οι Επιχειρηματικές Δραστηριότητες 

Η αξιοποίηση - εκμετάλλευση ακινήτων και χώρων ιδιο¬ 
κτησίας του Δήμου που θα παραχωρηθούν για χρήση στη 
Δημοτική Επιχείρηση ή ανάληψη βιώσιμων λοιπών δρα¬ 
στηριοτήτων και η συμμετοχή σε άλλες επιχειρήσεις και 
εταιρείες με σκοπό την εξυπηρέτηση των κατοίκων της 
περιοχής του Δήμου. 

3. ΔΙΑΡΚΕΙΑ 

Η διάρκεια της Επιχείρησης ορίζεται πενήντα (50) χρόνια. 
Αρχίζει από τη δημοσίευση της απόφασης του Περιφε¬ 
ρειακού Διευθυντή Αθηνών, περί συστάσεώς της στην 
Εφημερίδα της Κυβερνήσεως και λήγει την αντίστοιχη 
μετά πενήντα (50) χρόνια ημερομηνία, με απόφαση του 
Δημοτικού Συμβουλίου. Η διάρκεια της Επιχείρησης μπο¬ 
ρεί να παραταθεί με την ίδια διαδικασία της σύστασης, η 
σχετική απόφαση λαμβάνεται ένα μήνα πριν από τη λήξη 
της. 

4. ΕΔΡΑ 

Έδρα της Επιχείρησης ορίζεται ο Δήμος Αγίου Δημη- 
τρίου. 

5. Δ I Ο I Κ Η Σ Η 

Η Επιχείρηση διοικείται από εννέα (9μελές) Διοικητικό 
Συμβούλιο το οποίο ορίζεται μαζί με τους αναπληρωματές 
από το Δημοτικό Συμβούλιο. 

Από τα μέλη του Διοικητικού Συμβουλίου πέντε (5) είναι 
αιρετοί εκπρόσωποι του Δήμου, εκ των οποίων τα δύο (2) 
θα προέρχονται υποχρεωτικά απάτη μειοψηφία, ένας (1) 
εκπρόσωπος της Ένωσης Επαγγελματοβιοτεχνών και 
Εμπόρων Αγ. Δημητρίου, δύο (2) δημότες ή κάτοικοι που 
έχουν πείρα ή γνώσεις σχετικές με το αντικείμενο της επι¬ 
χείρησης και ένας (1) εκπρόσωπος των εργαζομένων στην 
επιχείρηση αν αυτή απασχολεί περισσότερους από είκοσι 
εργαζομένους, σε αντίθετη περίπτωση ένας (1) εργαζό¬ 
μενος του Δήμου που θα ορίζεται με απόφαση του Δημοτι¬ 
κού Συμβουλίου. 

Η θητεία του Διοικητικού Συμβουλίου ακολουθεί τη θη¬ 
τεία του Δημοτικού Συμβουλίου. 

6. ΠΕΡΙΟΥΣΙΑ 

Τα περιουσιακά στοιχεία που τυχόν θα διατεθούν από το 
Δήμο στην Επιχείρηση κατάχρηση αφού αποτιμηθούναπό 
την επιτροπή του άρθρου 9 του Ν. 2190/1920 θα αποτε¬ 
λόσουν κεφάλαιο της επιχείρησης 

7. ΚΕΦΑΛΑΙΟ 

Ο Δήμος Αγίου Δημητρίου διαθέτει στην επιχείρηση 
χρηματικό ποσό είκοσι εκατομμυρίων (20.000.000) σε 
μετρητά σαν αρχικό κεφάλαιο. 

8. Π Ο Ρ Ο I 

Οι πόροι της επιχείρησης (έσοδα) προέρχονται από: 

1. Δικαιώματα εγγραφών και φοίτησης στα τμήματα 
πολιτιστικών δραστηριοτήτων, το ύψος των οποίων θα εί¬ 
ναι οπωσδήποτε χαμηλότερο από αυτό των συναφών ιδιω¬ 
τικών επιχειρήσεων. 

2. Την οργάνωση πολιτιστικών και ψυχαγωγικών εκδη¬ 
λώσεων, το κόστος συμμετοχής στις οποίες θα είναι 
οπωσδήποτε χαμηλότερο από αυτό των συναφών ιδιωτι¬ 
κών επιχειρήσεων. 

3. Τη λειτουργία ή την ενοικίαση ακινήτων και χώρων 
ιδιοκτησίας του Δήμου, που της έχουν παραχωρηθεί κατά 
χρήση. 

4. Την εκμετάλλευση των κοινοχρήστων και λοιπών 
χώρων και τη μίσθωσή τους σε διαφημιστικές εταιρείες για 
την προβολή διαφημιστικών μηνυμάτων. 

5. Τη λειτουργία Παιδικών και Βρεφονηπιακών Σταθ¬ 
μών. 

6. Τη λειτουργία αθλητικών χώρων και από τη λειτουρ¬ 
γία ή ενοικίαση των κυλικείων τους, που της έχουν παρα¬ 
χωρηθεί κατά χρήση. 

7. Τη διαχείρηση προγραμμάτων της Ε.Ε. ή άλλων Δη¬ 
μοσίων Φορέων. 

8. Αναθέσεις και εκτελέσεις τεχνικών έργων εκπόνη¬ 
σης μελετών, έργων συντήρησης, επιβλέψεων κλπ. δρα¬ 
στηριοτήτων του Τεχνικού τομέα. 

9. Την περιουσία της Επιχείρησης. 

10. Κληροδοτήματα, εισφορές, δωρεές κλπ. 


11. Λοιπές δραστηριότητες, ανταποκρινόμενες στους 
σκοπούς της Επιχείρησης. 

9. ΔΙΑΛΥΣΗ - ΕΚΚΑΘΑΡΙΣΗ 

Η Επιχείρηση διαλύεται: 

α) με απόφαση του Δημοτικού Συμβουλίου, με την από¬ 
λυτη πλειοψηφία των μελών του και απόφαση του Περιφε¬ 
ρειακού Δ/ντή, 

β) όταν λήξει χωρίς να παραταθεί η διάρκεια της Επιχεί¬ 
ρησης και 

γ) σε περίπτωση πτώχευσης της Επιχείρησης. 

Τη διάλυση της Επιχείρησης ακολουθεί η εκκαθά¬ 
ριση. 

Εκτός από την περίπτωση της πτώχευσης, η εκκαθά¬ 
ριση γίνεται από εκκαθαριστές που ορίζονται από το Δη¬ 
μοτικό Σ/λιο. 

Στην εκκαθάριση διεκπεραιώνονται οι εκκρεμείς υπο¬ 
θέσεις, εισπράττονται οι απαιτήσεις, ρευστοποιείται η πε¬ 
ριουσία και πληρώνονται τα χρέη της Επιχείρησης. 

Το υπόλοιπο περιέρχεται στο Δήμο. 

10. Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ρηση και η εποπτε'ια της Επιχείρησης, διέπονται από τις 
σχετικές με τις δημοτικές και κοινοτικές επιχειρήσεις δια¬ 
τάξεις του Π.Δ. 410/95 (Δ.Κ.Κ.) και την με αριθμό 25027/ 
9.4.1984 απόφαση του Υπουργού Εσωτερικών που δημο- 
σιεύθηκε στο 244/19.4.1984 ΦΕΚ τεύχος Β’. 

Κάλυψη δαπάνης: 

Από την απόφαση αυτή προκαλείται δαπάνη εις βάρος 
του προϋπολογισμού του Δήμου Αγίου Δημητρίου ύψους 
είκοσι εκατομμυρίων (20.000.000) δραχμών. Για το 
σκοπό αυτό έχει εγγράφει αντίστοιχη πίστωση στον 
Κ.Α. 2 211.9β προϋπολογισμού οικον. έτους 1997. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 21 Απριλίου 1997 

Με εντολή Γεν. Γραμ. Περιφέρειας 
Ο Προϊστάμενος της Περιφ. Διοίκησης 
ΔΗΜ. Κ. ΠΑΠΑΝΙΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


